دونیادا یئنی نوع کوروناویروسا (کووید-19) یولوخان‌لارین سایی سون گون عرضینده 451 میندن چوخ اولوب.
پاندمی‌نین آنلاین ایستاتیستیکلرینی آپاران “worldometers.info” سایتی خبر وئریر کی، اؤتن گون عرضینده 451 مین 510 نفر یئنی کوروناویروسا یولوخوب، 8 مین 264 نفر ایسه پاندمی‌نین قوربانی اولوب. بونونلا دا یولوخان‌لارین عمومی سایی 212 میلیون 555 مین 62، اؤلن‌لر ایسه 4 میلیون 443 مین 904 نفره چاتیب.
اؤتن گون عرضینده ویروسا ان چوخ یولوخما حالی ایران-دا (36 مین 419 نفر)، بو خسته‌لیک‌دن اؤلوم فاکتی ایسه اندونزی-ده قئیده آلینیب – 1030 نفر.
دونیادا بو واختادک ان چوخ یولوخما حالی امریکا (38،5 میلیون)، هیندوستان (32،4 میلیون)، برزیل (20،5 میلیون)، روسیا (6،7 میلیون)، فرانسا (6،6 میلیون)، بؤیوک بریتانیا (6،4 میلیون) و تورکیه-‌ده (6،2 میلیون) قئیده آلینیب.
خاطیرلاداق کی، کوروناویروس انفکسیونو 2019-جو ایلین دسامبریندا چین-ین ووهان شهرینده یاییلماغا باشلاییب. چین همین ایلین سونوندا دونیا ساغلیق تشکیلاتینی اؤلکه‌ده نامعلوم ویروسون یاییلماسی باره‌ده معلوماتلاندیریب. دونیا ساغلیق تشکیلاتی اؤتن ایل فوریه‌نین 11-ده انفکسیونونون آدینی کووید-19 قویوب، 1 آی سونرا – مارسین 11-ده ایسه کوروناویروسو پاندمی اعلان ائدیب.
